CELEX: 62019TN0730
Language: el
Date: 2019-10-25 00:00:00
Title: Υπόθεση T-730/19: Προσφυγή της 25ης Οκτωβρίου 2019 – PNB Banka κ.λπ. κατά ΕΚΤ

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/35
            
         
      Προσφυγή της 25ης Οκτωβρίου 2019 – PNB Banka κ.λπ. κατά ΕΚΤ
      (Υπόθεση T-730/19)
      (2020/C 27/44)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: PNB Banka AS (Ρίγα, Λεττονία) και 10 άλλοι προσφεύγοντες (εκπρόσωπος: O. Behrends, δικηγόρος)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της ΕΚΤ της 15ης Αυγούστου 2019 με την οποία κρίθηκε ότι η Τράπεζα X βρίσκεται σε σημείο πτώχευσης ή κινδυνεύει να πτωχεύσει· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν δεκατρείς λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται αναρμοδιότητα της ΕΚΤ να εκδώσει την προσβαλλόμενη απόφαση.
               
            
                  2.
               
               
                  Με τον δεύτερο λόγο ακυρώσεως προβάλλεται ότι δεν επιτρέπεται η έκδοση τέτοιου είδους απόφασης όπως η προσβαλλόμενη.
               
            
                  3.
               
               
                  Με τον τρίτο λόγο ακυρώσεως προβάλλεται ότι η ΕΚΤ παραμόρφωσε τα πραγματικά περιστατικά και παρέβη την υποχρέωσή της να εξετάσει αμερόληπτα και αντικειμενικά όλα τα κρίσιμα πραγματικά περιστατικά.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η προσβαλλόμενη απόφαση ενέχει διαδικαστικό σφάλμα διότι βασίστηκε σε παράνομη επιτόπια επιθεώρηση.
               
            
                  5.
               
               
                  Με τον πέμπτο λόγο ακυρώσεως προβάλλεται ότι η προσβαλλόμενη απόφαση αντιβαίνει στην αρχή της αναλογικότητας.
               
            
                  6.
               
               
                  Με τον έκτο λόγο ακυρώσεως προβάλλεται ότι η προσβαλλόμενη απόφαση δεν διαλαμβάνει προσήκουσα αιτιολογία.
               
            
                  7.
               
               
                  Με τον έβδομο λόγο ακυρώσεως προβάλλεται ότι η προσβαλλόμενη απόφαση προσβάλλει το δικαίωμα ακροάσεως των προσφευγόντων.
               
            
                  8.
               
               
                  Με τον όγδοο λόγο ακυρώσεως προβάλλεται ότι η προσβαλλόμενη απόφαση βασίστηκε στην παράνομη εναντίωση της ΕΚΤ στην εξαγορά της Τράπεζας X.
               
            
                  9.
               
               
                  Με τον ένατο λόγο ακυρώσεως προβάλλεται ότι η προσβαλλόμενη απόφαση αντιβαίνει στην αρχή της ίσης μεταχείρισης.
               
            
                  10.
               
               
                  Με τον δέκατο λόγο ακυρώσεως προβάλλεται ότι η προσβαλλόμενη απόφαση αντιβαίνει στις αρχές της ασφάλειας δικαίου και της δικαιολογημένης εμπιστοσύνης.
               
            
                  11.
               
               
                  Με τον ενδέκατο λόγο ακυρώσεως προβάλλεται ότι η προσβαλλόμενη απόφαση αντιβαίνει στην αρχή nemo auditor (ουδείς δύναται να επικαλείται ίδια παρανομία).
               
            
                  12.
               
               
                  Με τον δωδέκατο λόγο ακυρώσεως προβάλλεται ότι η προσβαλλόμενη απόφαση ενέχει διαδικαστικό σφάλμα διότι η ΕΚΤ δεν έλαβε τα κατάλληλα μέτρα προκειμένου να αποτρέψει την άσκηση επιρροής εκ μέρους υπαλλήλων στο πρόσωπο των οποίων συντρέχει σύγκρουση συμφερόντων.
               
            
                  13.
               
               
                  Με τον δέκατο τρίτο λόγο ακυρώσεως προβάλλεται ότι η ΕΚΤ υπέπεσε σε κατάχρηση εξουσίας.